open-index/open-wikipedia-markdown huggingface dataset:
স্বামী বিবেকানন্দের মূর্তি (গোলপার্ক)

**স্বামী বিবেকানন্দের মূর্তি** হল হিন্দু সন্ন্যাসী স্বামী বিবেকানন্দের (১৮৬৩–১৯০২) একটি মূর্তি। এটি কলকাতার গোলপার্ক অঞ্চলে অবস্থিত। শ্বেতপাথরের তৈরি পুরনো মূর্তিটি ১৯৬৬ সালে উদ্বোধন হয়। এটিই কলকাতা শহরে স্থাপিত স্বামী বিবেকানন্দের প্রথম মূর্তি। ২০০৫ সালে পুরনো মূর্তিটি বদলে একটি নতুন ব্রোঞ্জের মূর্তি বসানো হয়েছে।

## অবস্থান
গোলপার্ক দক্ষিণ কলকাতায় অবস্থিত। এটি একটি গোলাকার বেড়া-দেওয়া পার্ক। এটিকে ঘিরে রয়েছে গাড়ি চলার রাস্তা। মূর্তিটি পার্কের ঠিক মাঝখানে অবস্থিত। পার্কের পাশেই রয়েছে বিবেকানন্দ প্রতিষ্ঠিত রামকৃষ্ণ মিশনের শাখাকেন্দ্র রামকৃষ্ণ মিশন ইনস্টিটিউট অফ কালচার।

## ইতিহাস
### পুরনো মূর্তি
পুরনো শ্বেতপাথরের মূর্তিটি ছিল সাত ফুট লম্বা। এটি বিবেকানন্দের মৃত্যুর ৬৪ বর্ষপূর্তি উপলক্ষে ১৯৬৬ সালে স্থাপন করা হয়। ২০০৫ সালে নতুন মূর্তি স্থাপন করার জন্য এই মূর্তিটিকে মিশনের গোলপার্ক শাখাকেন্দ্রের মধ্যে নিয়ে যাওয়া হয়।

### ব্রোঞ্জ মূর্তি
২০০৫ সালে রামকৃষ্ণ মিশন ইনস্টিটিউট অফ কালচার কর্তৃপক্ষ স্থির করে যে পুরনো শ্বেতপাথরের মূর্তিটি বদলে আরও বড়ো একটি ব্রোঞ্জ মূর্তি স্থাপন করা হবে। ইনস্টিটিউটের তৎকালীন অধ্যক্ষ স্বামী গহনানন্দ ২০০৫ সালের মে মাসে বলেন যে, গোল্পপার্ক ও দক্ষিণ কলকাতা শহুরে পরিবেশের সঙ্গে পুরনো মূর্তিটি মানানসই নয়। আশেপাশের আকাশচুম্বী বাড়িগুলির পাশে মূর্তিটিকে খুব ছোটো মনে হয়। তাই মিশনের সদস্যরা এটিকে পাল্টানোর অনুরোধ জানাচ্ছেন।

ব্রোঞ্জের মূর্তিটি বারো ফুট লম্বা ও এটি একটি আট ফুট লম্বা পাদপীঠের উপর স্থাপিত। গভর্নমেন্ট কলেজ অফ আর্ট অ্যান্ড ক্র্যাফটের অনিত ঘোষ মূর্তিটি বানান। কলকাতা পৌরসংস্থা এই কাজের জন্য বারো কোটি টাকা দেয়। তৎকালীন মহানাগরিক সুব্রত মুখোপাধ্যায় বলেছিলেন, মিশন সদস্যদের অনুরোধেই পৌরসংস্থার পক্ষ থেকে এই কাজের জন্য অর্থসাহায্যের সিদ্ধান্ত নেওয়া হয়েছে। তিনি আরও বলেন যে, পার্কের সামগ্রিক পুনর্গঠনের জন্য এটি প্রয়োজন ছিল।

### মূর্তি স্থাপনের পর
২০০৬ সালে রামকৃষ্ণ মিশন ইনস্টিটিউট অফ কালচারকে পার্ক ও আশেপাশের অঞ্চলের রক্ষণাবেক্ষণের দায়িত্ব দেয় কলকাতা পৌরসংস্থা। ২০১০ সালে দু মাস ধরে পার্কটি নতুন করে সাজানো হয়। এই কাজের জন্য অর্থসাহায্য করেছিল টাইমস ফাউন্ডেশন। এরপর মূর্তিতে আলোকসজ্জারও ব্যবস্থা করা হয়।

## আরও দেখুন
* নেতাজি মূর্তি (শ্যামবাজার)

## পাদটিকা
### টীকা

### সূত্র

বিষয়শ্রেণী:স্বামী বিবেকানন্দের স্মারক
বিষয়শ্রেণী:কলকাতার সংস্কৃতি
বিষয়শ্রেণী:২০০৫-এ পশ্চিমবঙ্গে প্রতিষ্ঠিত
বিষয়শ্রেণী:ভারতের বৃহদাকার মূর্তি
বিষয়শ্রেণী:ভারতের ব্রোঞ্জ ভাস্কর্য
বিষয়শ্রেণী:ভারতের মূর্তি
বিষয়শ্রেণী:কলকাতার স্মৃতিস্তম্ভ ও স্মারক
বিষয়শ্রেণী:১৯৯৬-এর ভাস্কর্য
বিষয়শ্রেণী:২০০৫-এর ভাস্কর্য
বিষয়শ্রেণী:১৯৯৬-এ পশ্চিমবঙ্গে প্রতিষ্ঠিত
ইউনিকোডে ব্রাহ্মী লিপি

২০১০ খ্রিষ্টাব্দের অক্টোবর মাসে ইউনিকোড স্ট্যান্ডার্ডে ব্রাহ্মী লিপিকে যোগ করা হয়। ব্রাহ্মী লিপির ইউনিকোড U+11000 থেকে U+1107F ।

## তথ্যসূত্র

ব্রাহ্মী
নির্দোষ অতিক্রমণ

[thumb|300px|১৯৮৮ সালের ১২ ফেব্রুয়ারি [যুক্তরাষ্ট্র নৌবাহিনীর ক্রুজার ইউএসএস ইয়র্কশায়ার সোভিয়েত জলসীমায় তার "নির্দোষ অতিক্রমণের অধিকার" অনুশীলনের সময় সোভিয়েত ফ্রিগেট বেজাভেৎনি (ডানে) সোভিয়েত জলসীমা থেকে তাকে আন্তর্জাতিক জলসীমায় হঠিয়ে দেওয়ার জন্য ইচ্ছাকৃতভাবে চাপ প্রয়োগ শুরু করে। এ ঘটনা *[[ঠাণ্ডা যুদ্ধ|ঠাণ্ডা যুদ্ধের]] সর্বশেষ ঘটনা* হিসেবে পরিচিত।]]
**নির্দোষ অতিক্রমণ** (Innocent passage) আন্তর্জাতিক সমুদ্র আইন অনুসারে একটি বিশেষ ধারণা যে ধারণা মোতাবেক এক দেশের জলযান বিশেষ কিছু বিধিনিষেধ সাপেক্ষে অন্য দেশের আঞ্চলিক জলসীমার মধ্য দিয়ে চলাচল করতে পারবে। ১৯৮২ সালে সাক্ষরিত আন্তর্জাতিক সমুদ্র আইন বিষয়ক জাতিসংঘ কনভেনশনের ১৭ নম্বর অনুচ্ছেদ অনুসারে, সকল রাষ্ট্রের জলযান আঞ্চলিক সমুদ্রের মধ্য দিয়ে নির্দোষ অতিক্রমণ করতে পারবে। ১৮ নম্বর অনুচ্ছেদে *অতিক্রমণ* (passage) বলতে অভ্যন্তরীণ জলরাশিতে প্রবেশ না করে অথবা তার বাইরে নোঙর স্থাপন বা বন্দরের সুযোগসুবিধা গ্রহণ না করে শুধু আঞ্চলিক সমুদ্র পাড়ি দেওয়া এবং অভ্যন্তরীণ জলরাশি, নোঙর করার স্থান ও বন্দর অভিমুখে যাত্রা না করাকে বোঝায়। অতিক্রমণ অবশ্যই দ্রুত ও ধারাবাহিক হতে হবে। জলযান থামানো বা নোঙর করা যাবে না। কিন্তু সাধারণ নৌ চলাচল প্রসঙ্গে অথবা গুরুতর বিপর্যয় কিংবা দৈব দূর্বিপাকের কারণে অথবা বিপন্ন দুর্দশাগ্রস্ত কোন ব্যক্তি, বিমান বা জাহাজকে সাহায্য করার জন্য যতটুকু প্রয়োজন কেবল ততটুকুই নোঙর করা যেতে পারে। এছাড়া যতক্ষণ পর্যন্ত অতিক্রমণ উপকূলীয় রাষ্ট্রের শান্তি-শৃঙ্ক্ষলা অথবা নিরাপত্তার জন্য ক্ষতিকর হবে না, ততক্ষণ পর্যন্ত তা নির্দোষ বলে গণ্য হবে। অতিক্রমণ কনভেনশন ও আন্তর্জাতিক আইনের অন্যান্য নিয়মানুসারে করতে হবে।

তবে কোন বিদেশী জাহাজ যদি আঞ্চলিক সমুদ্রে এমন কোন কাজ করে যা উপকূলীয় রাষ্ট্রের শান্তি শৃঙ্ক্ষলা অথবা নিরাপত্তার জন্য ক্ষতিকর হয়, তবে অতিক্রমণটি নির্দোষ হবে না। ১৯ নম্বর অনুচ্ছেদে এ বিষয়ে বিস্তারিত বর্ণনা করা হয়েছে।

## তথ্যসূত্র

বিষয়শ্রেণী:আন্তর্জাতিক আইন
বিষয়শ্রেণী:সমুদ্র আইন
শারদা লিপি

অষ্টম শতকে উদ্ভাবিত **শারদা লিপি** () ব্রাহ্মী লিপি পরিবারের অন্তর্গত আবুগিডা লিখন পদ্ধতি। এই লিপি কাশ্মীর অঞ্চলে সংস্কৃত ভাষা এবং কাশ্মীরি ভাষা লিখতে ব্যবহৃত হত। শারদা লিপি থেকে গুরুমুখী লিপির উদ্ভব হয়েছে। পূর্বে শারদা লিপি বহুল প্রচলিত থাকলেও বর্তমানে শুধুমাত্র কাশ্মীরি পন্ডিতদের কিছু অনুষ্ঠানপর্বেই এই লিপির ব্যবহার হয়ে থাকে।

## বর্ণ

### স্বরবর্ণ

### ব্যঞ্জনবর্ণ

## ইউনিকোড

২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111D। 

## তথ্যসূত্র

## বহিঃসংযোগ
* ancientscripts.com
* Prevalence of the Śāradā Script in Afghanistan 
* Akṣara List of the Manuscript of Abhidharmadīpa , ca. the 11th Century, Collection of Sanskrit Mss. Formerly Preserved in the China Ethnic Library

বিষয়শ্রেণী:ব্রাহ্মী লিপি
বিষয়শ্রেণী:আবুগিডা লিখন পদ্ধতি
বিষয়শ্রেণী:কাশ্মীরের ইতিহাস
বিষয়শ্রেণী:৮ম শতাব্দীতে প্রবর্তিত
ইউনিকোডে শারদা লিপি

থাম্ব|ইউনিকোড কনসোর্টিয়ামের লোগো
২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111DF ।

## তথ্যসূত্র

শারদা
ইউনিকোডে তিব্বতী লিপি

তিব্বতী লিপি তিব্বতী, জোংখা এবং ভুটান, নেপাল, তিব্বত ও লাদাখে অন্যান্য ভাষার লিখন পদ্ধতিতে ব্যবহৃত হয়। ইউনিকোডে এই লিপিকে ভার্সন ১.০ এ আনা হয়, কিন্তু ভার্সন ১.১ এই লিপিকে ইউনিকোড স্ট্যান্ডার্ড থেকে সরিয়ে দেওয়া হয়। এরপর ভার্সন ২.০ আবার ফিরিয়ে আনা হয়।

## তথ্যসূত্র

তিব্বতী
বাংলা (ইউনিকোড ব্লক)

**বাংলা** ইউনিকোড ব্লকে বাংলা, অসমীয়া, বিষ্ণুপ্রিয়া মণিপুরী, গারো, হাল্লাম, খাসি, মুন্ডা, মিজো, নাগা, রিয়ান, ডাফলা ও সাঁওতালি ভাষার বাংলা লিপির চিহ্ন ব্যবহার করা হয়েছে।

## তথ্যসূত্র

বাংলা
হসন্ত

**হসন্ত** বা **হস্-চিহ্ন** (, *বিরাম*) ব্রাহ্মী পরিবারের লিপিসমূহে ব্যবহৃত বৈশিষ্ট্যসূচক বা ধ্বনিনির্দেশক চিহ্ন। বাংলা বর্ণমালায় এই চিহ্নকে (  ) দ্বারা প্রকাশ করা হয়। তবে এই চিহ্ন বিভিন্ন ভাষায় বিভিন্ন নামে ও রূপে পরিচিত, অধিকাংশ ভাষায় এটা "হলন্ত" বা "হলন্ত্" নামে পরিচিত। 
কয়েকটি ভাষায় হসন্ত-এর রূপ:
*হিন্দি/মারাঠি - ( ् )
*কন্নড় - ( ್ )
*ওড়িয়া - ( ୍ )
*পাঞ্জাবী - ( ୍ ) 
*তেলুগু - হলন্তু ( ్ ) 
*তামিল - পুল্লি ( ் )
*মালয়ালম - চন্দ্রক্কলা ( ് )
*বর্মী - আঃথাঃ/আঃথাৎ 
*থাই - কারান

## ব্যবহার

কোন ব্যঞ্জনবর্ণের অন্তর্নিহিত স্বরবর্ণকে চাপা দিতে হসন্ত ব্যবহার করা হয়। হসন্ত ব্যবহারের ফলে ঐ ব্যঞ্জনবর্ণের সঙ্গে স্বরবর্ণ যুক্ত থাকে না বলে একে মৃত ব্যঞ্জনবর্ণ বলা হয়। (যেমন ক+্ = ক্)। এই প্রকার ব্যঞ্জনবর্ণ অন্য ব্যঞ্জনবর্ণের সঙ্গে যুক্ত হয়ে যুক্তাক্ষর গঠন করতে পারে। (যেমন ক+্+ষ = ক্ষ)।

## তথ্যসূত্র


বিষয়শ্রেণী:বাংলা লিপি
ডাইনোপিয়াম

***ডাইনোপিয়াম*** (*Dinopium*) Picidae (পিসিডি) গোত্রের অন্তর্গত একদল পাখির একটি গণ। এরা মাঝারি ঝুঁটিওয়ালা কাঠঠোকরা। সবার ঝুঁটি টকটকে লাল। ঠোঁট সামান্য বাঁকানো ও দৈর্ঘ্যে মাথার সমান। নাসিকা উন্মুক্ত। পেছনের একটি আঙুল খুব ছোট অথবা অনুপস্থিত। তৃতীয় ও চতুর্থ আঙুল দৈর্ঘ্যে প্রায় সমান।

সারা পৃথিবীতে এ গণের মোট পাঁচটি সদস্য রয়েছে:

* জলপাইপিঠ কাঠঠোকরা, *Dinopium rafflesii*
* হিমালয়ী কাঠঠোকরা, *Dinopium shorii*
* পাতি কাঠঠোকরা, *Dinopium javanense*
* চিতিথুতনি কাঠঠোকরা, *Dinopium everetti*
* বাংলা কাঠঠোকরা, *Dinopium benghalense*
** শ্রীলঙ্কান কালোকোমর কাঠঠোকরা, *Dinopium (benghalense) psarodes*

এদের মধ্যে তিনটি প্রজাতি বাংলাদেশে দেখা যায়।

## তথ্যসূত্র

*
বিষয়শ্রেণী:পক্ষী গণ
বিষয়শ্রেণী:পাখির গণ
চাংপা

**চাংপা** পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী।

## তিব্বতের চাংপা

চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ *উত্তরের অদিবাসী* 

## লাদাখের চাংপা

ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাদের *ফালপা* বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তারা *ফাংপা* নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন।  ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে। 

## তথ্যসূত্র

বিষয়শ্রেণী:লাদাখ
বিষয়শ্রেণী:জম্মু ও কাশ্মীর সামাজিক দল
বিষয়শ্রেণী:তিব্বতীয় মানুষ
বিষয়শ্রেণী:জম্মু ও কাশ্মীরের সামাজিক গোষ্ঠী
বিষয়শ্রেণী:চীনের জাতিগোষ্ঠী
বিষয়শ্রেণী:তিব্বতী ব্যক্তি
বিষয়শ্রেণী:আধুনিক যাযাবর
বিষয়শ্রেণী:জম্মু ও কাশ্মীরের তফসিলি উপজাতি
বিষয়শ্রেণী:ভারতের তফসিলি জনজাতি
স্তোংদে বৌদ্ধবিহার

**স্তোংদে বৌদ্ধবিহার** ভারতের জম্মু ও কাশ্মীর রাজ্যের জাংস্কার নদী উপত্যকায় অবস্থিত একটি বৌদ্ধবিহার।

## অবস্থান
স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় পাদুম থেকে ১৮ কিলোমিটার উত্তরে জাংলা যাওয়ার রাস্তায় অবস্থিত। 

## ইতিহাস
এই বৌদ্ধবিহারটি ১০৫২ খ্রিষ্টাব্দে নারো পার শিষ্য বিখ্যাত তিব্বতী অনুবাদক মার-পা-ছোস-ক্যি-ব্লো-গ্রোস স্থাপন করেন। চার শতাব্দী পরে এই মঠে দ্গে-লুগ্স গোষ্ঠীর প্রাধান্য স্থাপিত হয় ও ত্সোং-খা-পা-ব্লো-ব্জাং-গ্রাগ্স-পাকে এই মঠ উৎসর্গ করা হয় 

## বর্ণনা
এই বৌদ্ধবিহারটি জাংস্কার অঞ্চলের দ্বিতীয় বৃহত্তম বৌদ্ধমঠ। এখানে গেলুগ গোষ্ঠীর প্রায় ৬০ জন ভিক্ষু বসবাস করেন।  এই মঠে মোট সাতটি মন্দির আছে। মঠটি বহু চিত্রকলা দ্বারা সজ্জিত। 

## তথ্যসূত্র

## আরো পড়ুন
* Schettler, Margaret & Rolf (1981). *Kashmir, Ladakh & Zanskar.* Lonely Planet Publications. South Yarra, Victoria, Australia. .

বিষয়শ্রেণী:লাদাখের বৌদ্ধবিহার
বিষয়শ্রেণী:১১শ শতাব্দীতে ভারতে প্রতিষ্ঠিত
পিসিফর্মিস

**পিসিফর্মিস** বর্গটি মোট নয়টি গোত্র নিয়ে গঠিত। এ বর্গের পাখিগুলো মূলত বৃক্ষচর। কাঠঠোকরা আর তার নিকটতম আত্মীয়দের নিয়ে গঠিত গোত্র পিসিডি এ বর্গের সবচেয়ে উল্লেখযোগ্য গোত্র। পিসিফর্মিস বর্গে প্রায় ৬৭টি গণে মোট ৪০০ প্রজাতির পাখি রয়েছে। এর মধ্যে অর্ধেক প্রজাতিই পিসিডি গোত্রের অন্তর্ভুক্ত। অ্যান্টার্কটিকা ও অস্ট্রেলিয়া ছাড়া প্রায় সব মহাদেশেই এদের দেখা যায়।

পিসিফর্মিস বর্গের অধিকাংশ প্রজাতিই পতঙ্গভূক। তবে টুক্যান ও বসন্তবৌরিরা প্রধানত ফলাহারী। পক্ষীজগতে মোম খাওয়া ও হজম করার ব্যাপারে হানিগাইডরা অনন্য (অবশ্য পোকামাকড়ই এদের মূল খাদ্য)। টিয়ার মত প্রায় সব পিসিফর্মের পা জাইগোডাক্টাইল, অর্থাৎ দু'টি আঙুল সম্মুখে ও দু'টি আঙুল পেছন দিকে মুখ করে থাকে। পায়ের এ বিশেষ গঠন গাছে চড়া ও চলাফেরার ক্ষেত্রে এদের বিশেষ সুবিধা দেয়। তবে কিছু প্রজাতির কাঠঠোকরার তিনটি আঙুল থাকে। জ্যাকামার ছাড়া সকল পিসিফর্মের জীবনের কোন পর্যায়েই ডাউন পালক থাকে না। এ বর্গের সবচেয়ে ছোট প্রজাতিটি হল লালচে কুটিকুড়ালি (দৈর্ঘ্য মাত্র আট সেন্টিমিটার, ওজনে সাত গ্রাম) আর সবচেয়ে বড় প্রজাতি টোকো টুক্যান (দৈর্ঘ্য ৬৩ সেন্টিমিটার, ওজনে ৬৮০ গ্রাম) সব পিসিফর্ম গর্তে বাসা করে।

### গোত্রসমূহ

**বর্গ: পিসিফর্মিস**
* **উপবর্গ গ্যালবুলি**
** গোত্র গ্যালবুলিডি – জ্যাকামার (১৮টি প্রজাতি)
** গোত্র বুক্কনিডি – পাফবার্ড, নানবার্ড ও নানলেট (প্রায় ৩০টি প্রজাতি)
* **উপবর্গ পিসি**
** গোত্র লিবিডি – আফ্রিকান বসন্তবৌরি (প্রায় ৪০টি প্রজাতি, ক্যাপিটোনিডি থেকে সম্প্রতি আলাদা করা হয়েছে)
** গোত্র মেগালাইমিডি – এশীয় বসন্তবৌরি (প্রায় ২৫টি প্রজাতি, ক্যাপিটোনিডি থেকে সম্প্রতি আলাদা করা হয়েছে)
** গোত্র র‍্যাম্ফাস্টিডি – টুক্যান (প্রায় ৩০টি প্রজাতি)
** গোত্র সেমনর্নিথিডি – টুক্যান-বসন্তবৌরি (২টি প্রজাতি, ক্যাপিটোনিডি থেকে সম্প্রতি আলাদা করা হয়েছে)
** গোত্র ক্যাপিটোনিডি – আমেরিকান বসন্তবৌরি (প্রায় ১৫টি প্রজাতি)
** গোত্র মায়োপিকোনিডি (জীবাশ্ম)
** গোত্র পিকাভিডি (জীবাশ্ম)
** গোত্র পিসিডি – কাঠঠোকরা, কাঠকুড়ালি, কুটিকুড়ালি ও ঘাড়ব্যাথা (দুইশ'রও বেশি প্রজাতি)
** গোত্র ইন্ডিকেটরিডি – হানিগাইড (১৭টি প্রজাতি)

## তথ্যসূত্র

## আরও পড়ুন
* Gorman, Gerard (2004): Woodpeckers of Europe: A Study of the European Picidae. Bruce Coleman, UK. .

## বহিঃসংযোগ

* Tree of Life Piciformes 


বিষয়শ্রেণী:পাখির বর্গ
আমির হোসেন (বীর প্রতীক)

**আমির হোসেন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
শহীদ আমির হোসেনের পৈতৃক বাড়ি ঢাকা জেলার নবাবগঞ্জ উপজেলার শিকারীপাড়া ইউনিয়নের বক্তানগর গ্রামে। তার বাবার নাম বাবর আলী এবং মায়ের নাম তসিরন নেছা। তার স্ত্রীর নাম রাহেলা খাতুন।

## কর্মজীবন
আমির হোসেন পেশায় ছিলেন তেলি বা তেল বিক্রেতা। বিভিন্ন গ্রামে ঘুরে ঘুরে কেরোসিন তেল বিক্রি করতেন। পড়াশোনার প্রাথমিক গণ্ডি শেষ করে পরিবারের ভরণ-পোষণের জন্য বাবার হাত ধরে তিনি এই পেশায় যোগ দেন তিনি। ১৯৭১ সালে তার বয়স ছিল আনুমানিক ২৫ বছর। তখন তিনি বিবাহিত এবং এক মেয়ের জনক ছিলেন। মেয়ের বয়স ছিল মাত্র তিন মাস। মুক্তিযুদ্ধ শুরু হলে আমির হোসেন ঝাঁপিয়ে পড়েন যুদ্ধে। প্রতিরোধযুদ্ধ শেষে প্রশিক্ষণ নিয়ে আবার যোগ দেন যুদ্ধে। এক যুদ্ধে তিনি গুরুতর আহত হন, পরে চিকিৎসাধীন অবস্থায় মারা যান।

## মুক্তিযুদ্ধে ভূমিকা
১৯৭১ সালের মার্চ-এপ্রিলে প্রতিরোধযুদ্ধ শেষে পরিবারের কাউকে না জানিয়ে একদিন রাতে আমির হোসেন বাড়ি থেকে চলে যান। তার স্ত্রী ও বাবা-মা কেউ জানতেন না তিনি কোথায় গেছেন। অনেক দিন পর এক রাতে তিনি বাড়ি ফেরেন। তখন পরিবারের সদস্যরা জানতে পারেন যে তিনি গিয়েছিলেন মুক্তিযুদ্ধের প্রশিক্ষণ নিতে। আমির হোসেন ভারতে গিয়ে ৩ নম্বর সেক্টরে নাম অন্তর্ভুক্ত করে প্রশিক্ষণ নেন। প্রশিক্ষণ শেষে এই সেক্টরে কিছুদিন যুদ্ধ করার পর অনুমতি নিয়ে নিজ এলাকায় যুদ্ধ করার জন্য চলে আসেন। স্ত্রী, বাবা-মা ও পরিবারের সদস্যদের সঙ্গে দু-তিন দিন থাকেন। তারপর বিদায় নিয়ে আবার যুদ্ধে যোগ দেন। তিনি নিজ এলাকায় যুদ্ধ করেন হালিম বাহিনীর অধীনে। এই বাহিনীর নেতৃত্বে ছিলেন পাকিস্তান সেনাবাহিনীর অবসরপ্রাপ্ত সেনা কর্মকর্তা আবদুল হালিম চৌধুরী। তিনি নিজ উদ্যোগে ও স্থানীয়ভাবে সংগৃহীত অস্ত্র নিয়ে এই বাহিনী গড়েন। দুর্গম হরিরামপুর উপজেলায় ছিল বাহিনীর প্রধান ক্যাম্প। মানিকগঞ্জ জেলা এবং ঢাকা জেলার নবাবগঞ্জ ও দোহার উপজেলার যাঁরা ২ ও ৩ নম্বর সেক্টরে প্রশিক্ষণ নেন, তাদের অনেকে বিভিন্ন সময়ে এই বাহিনীতে যোগ দেন। ১৯৭১ সালের ৪ অক্টোবর বেলা আনুমানিক দুইটায় আমির হোসেন ও তার সহযোদ্ধারা হালিম বাহিনীর একটি গোপন উপক্যাম্পে ছিলেন। তখন ক্যাম্পে দুপুরের খাবার খাওয়ার প্রস্তুতি চলছিল। এমন সময় খবর আসে, পাশের সমসাবাদ গ্রামে পাকিস্তান সেনাবাহিনীর একটি দল ও রাজাকাররা এসেছে। আমির হোসেন ও তার সহযোদ্ধারা দ্রুত প্রস্তুত হয়ে ওই গ্রামে যান এবং পাকিস্তান সেনাবাহিনীকে আক্রমণ করেন। তাদের আকস্মিক আক্রমণে পাঁচ-ছয়জন পাকিস্তানি সেনা ও রাজাকার হতাহত হয়। এরপর দুই পক্ষে সামনাসামনি যুদ্ধ শুরু হয়ে যায়। মুক্তিযোদ্ধাদের তুলনায় পাকিস্তানি সেনা ও রাজাকার বেশি ছিল। অস্ত্রশস্ত্রেও তারা এগিয়ে ছিল। মেশিনগান ও অন্যান্য অস্ত্র দিয়ে তারা মুক্তিযোদ্ধাদের অবস্থান লক্ষ্য করে পাল্টা আক্রমণ করে। একপর্যায়ে আমির হোসেনের বুকে তিন-চারটি গুলি লাগে। গুরুতর আহত হয়ে তিনি মাটিতে লুটিয়ে পড়েন। সহযোদ্ধারা দ্রুত আমির হোসেনকে উদ্ধার করে প্রাথমিক চিকিৎসা দেন। কিন্তু তার অবস্থা ক্রমে অবনতি হয়। তখন সহযোদ্ধারা স্থানীয় গ্রামবাসীর সহায়তায় তাকে উন্নত চিকিৎসার জন্য চিকিৎসকের কাছে পাঠান। কিন্তু পথেই তার জীবনপ্রদীপ নিভে যায়। পরে তার মরদেহ গ্রামের বাড়িতে নিয়ে পারিবারিক কবরস্থানে সমাহিত করা হয়। 

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
কর্মযোগ (বই)

***কর্মযোগ*** হল স্বামী বিবেকানন্দের লেখা একটি বই। এটি ইংরেজি ভাষায় ১৮৯৬ সালে নিউ ইয়র্ক থেকে প্রকাশিত হয়। ১৮৯৫ সালের ডিসেম্বর ও ১৮৯৬ সালের জানুয়ারি মাসে নিউ ইয়র্ক সিটির ২২৮ ওয়েস্ট ৩৯তম স্ট্রিটের ভাড়া বাড়িতে বিবেকানন্দ কয়েকটি বক্তৃতা দেন। তার বন্ধু ও সমর্থকরা জোসেফ সোসিয়া গুডউইন নামে এক পেশাদার স্টেনোগ্রাফারকে (ইনি পরে বিবেকানন্দের শিষ্য হয়েছিলেন) নিযুক্ত করেন। গুডউইন কয়েকটি বক্তৃতা রেকর্ড করে রাখেন। এগুলিই ১৮৯৬ সালে *কর্মযোগ* বইটিতে প্রকাশিত হয়।

## বিষয়বস্তু
এই বইয়ের মূল আলোচ্য হল কর্ম ও কর্মযোগ। স্বামী বিবেকানন্দ ভগবদ্গীতার কর্মযোগ ধারণাটি আলোচনা করেছেন। বিবেকানন্দ কর্মযোগকে একটি ধর্মপথ বলে উল্লেখ করে বলেন, এই পথে মানুষ যেমন জগতের প্রতি নিজের কর্তব্য পালন করতে পারে, তেমনি জ্ঞানার্জনও করতে পারে।

## অধ্যায়

* কর্ম-চরিত্রের উপর ইহার প্রভাব
* নিজ নিজ কর্মক্ষেত্রে প্রত্যেকেই বড়
* কর্মরহস্য
* কর্তব্য কী?
* পরোপকারে নিজেরই উপকার
* অনাসক্তিই পূর্ণ-আত্মত্যাগ
* মুক্তি
* কর্মযোগের আদর্শ

## তথ্যসূত্র

## বহিঃসংযোগ
* Karma Yoga full text in Archive.org

বিষয়শ্রেণী:স্বামী বিবেকানন্দের প্রবন্ধ
লো-ত্সা-বা

**লো-ত্সা-ওয়া** () একটি তিব্বতী শব্দ। যে সমস্ত তিব্বতী অনুবাদক সংস্কৃত ও অন্যান্য এশীয় ভাষা থেকে তিব্বতী ভাষায় বৌদ্ধধর্মগ্রন্থ অনুবাদ করেন, তাঁদের তিব্বতীতে লো-ত্সা-ওয়া বলা হয়।

## কয়েকজন লো-ত্সা-ওয়া

বে-রো-ত্সা-না, য়ে-শেস-স্দে ও বে-রো-ত্সা-নার শিষ্য গ্যু-স্গ্রা-স্ন্যিং-পো  প্রথম দিককার অনুবাদকদের মধ্যে অন্যতম ছিলেন। এছাড়াও কাগ্যু গোষ্ঠীর প্রতিষ্ঠাতা ল্হোডক মারপা চোস্কি লোডোস ও লাদাখ অঞ্চলের বৌদ্ধধর্মগুরু রিন-ছেন-ব্জাং-পো লো-ত্সা-ওয়া হিসেবে পরিচিত ছিলেন।

## তথ্যসূত্র

বিষয়শ্রেণী:তিব্বতী অনুবাদক
বিষয়শ্রেণী:তিব্বতী বৌদ্ধ উপাধি
জ্ঞানযোগ (বই)

***জ্ঞানযোগ*** হল স্বামী বিবেকানন্দের লেখা একটি বই। নিউ ইয়র্ক ও লন্ডন শহরে দেওয়া বেশ কয়েকটি বক্তৃতা সংকলিত করা হয় এই বইতে। বক্তৃতাগুলি রেকর্ড করেছিলেন পেশাদার স্টেনোগ্রাফার জে. জে. গুডউইন (ইনি পরে বিবেকানন্দের শিষ্য হয়েছিলেন)।

## বিষয়বস্তু
সংস্কৃত ভাষায় ঈশ্বরতত্ত্ব জানাকেই জ্ঞান বলে। শব্দটি সংস্কৃত "জ্ঞ" ধাতু থেকে এসেছে, যার অর্থ হল জানা। জ্ঞানযোগ হিন্দু দর্শনের একটি বিশেষ শাখা। এই বইতে বিবেকানন্দ ঈশ্বরতত্ত্ব জানাকেই জীবনের সর্বোচ্চ উদ্দেশ্য বলেছেন। বিবেকানন্দের মতে, মুক্ত চিন্তাই জ্ঞানযোগের প্রধান আলোচ্য বিষয়।

## অধ্যায়

### মায়া

* মানুষের যথার্থ স্বরূপ (১)
* মানুষের যথার্থ স্বরূপ (২)
* মায়া ও ঈশ্বরধারণার ক্রমবিকাশ
* মায়া ও মুক্তি
* ব্রহ্ম ও জগৎ
* সর্ববস্তুতে ব্রহ্মদর্শন
* অপরোক্ষানুভূতি
* বহুত্বে একত্ব
* আত্মার মুক্তস্বভাব
* জগৎ (১) (বহিঃজগৎ)
* জগৎ (১) (ক্ষুদ্র ব্রহ্মাণ্ড)
* অমৃতত্ব
* আত্মা
* আত্মা: তাহার বন্ধন ও মুক্তি
* প্রকৃতি ও মানুষ
* আত্মা, প্রকৃতি ও ঈশ্বর

## পাদটীকা

## বহিঃসংযোগ
* Jnana Yoga full text at Archive.org

*
*

বিষয়শ্রেণী:ভারতীয় দর্শন
বিষয়শ্রেণী:স্বামী বিবেকানন্দের প্রবন্ধ
বিষয়শ্রেণী:দর্শনের বই
বিষয়শ্রেণী:ভারতীয় অ-কল্পকাহিনী বই
বিষয়শ্রেণী:১৯শ শতাব্দীর ভারতীয় বই
বিষয়শ্রেণী:১৮৯৯-এর অ-কল্পকাহিনী বই
গ্যু-স্গ্রা-স্ন্যিং-পো

**গ্যু-স্গ্রা-স্ন্যিং-পো** () সংস্কৃত থেকে তিব্বতী ভাষায় বৌদ্ধ ধর্মগুলি অনুবাদকারী তিব্বতের প্রথম দিককার লো-ত্সা-ওয়াদের মধ্যে অন্যতম ছিলেন।

## জীবনী

গ্যু-স্গ্রা-স্ন্যিং-পো পূর্ব তিব্বতের গ্যালমো-ৎসাওয়ে-রং বা গ্যারং রাজ্যের রাজপুত্র ছিলেন। গ্যারং রাজ্যে তিনি বৌদ্ধ ধর্ম গুরু বে-রো-ত্সা-নার কাছে শিক্ষা লাভ করেন। তার শিক্ষায় গ্যু-স্গ্রা-স্ন্যিং-পো বৌদ্ধ ধর্মের একজন পণ্ডিত ও অনুবাদক হয়ে ওঠেন। এরপরে তিনি মধ্য তিব্বত যাত্রা করে পদ্মসম্ভবের শিষ্যত্ব গ্রহণ করে অতিযোগ তত্ত্বের চিত্তবর্গ ও অভ্যন্তরবর্গ শিক্ষার একজন পণ্ডিত হয়ে ওঠেন। 

## অনুবাদকর্ম

গ্যু-স্গ্রা-স্ন্যিং-পোর অনেকগুলি গ্রন্থ তিব্বতী ভাষায় অনুবাদ করেছেন, কিন্তু তার মধ্যে সর্বাপেক্ষা উল্লেখযোগ্য হল *ফ্যি গ্যুর ব্চু গ্সুম* নামক তেরোটি গ্রন্থের সমাহার।  এই গ্রন্থগুলি হল -

# র্ত্সে-মো-ব্যুং-র্গ্যাল ()
# র্নাম-ম্খাই-র্গ্যাল-পো ()
# ব্দে-বা-ফ্রুল-ব্কোদ ()
# র্দ্জোগ্স-পা-স্প্যি-চিংস ()
# ব্যাং-চুব-সেম্স-তিগ ()
# ব্দে-বা-রাব-ব্যাম্স ()
# স্রোগ-গি-খোর-লো ()
# থিগ-লে-দ্রুগ-পা ()
# র্দ্জোগ্স-পা-স্প্যি-স্প্যোদ ()
# য়িদ-ব্ঝিন-নর-বু ()
# কুন-তু-রিগ-পা ()
# র্জে-ব্ত্সন-দাম-পা ()
# স্গোম-পা-দোন-গ্রুব ()

এই তেরোটি গ্রন্থের তালিকার মধ্যে কিছু তারতম্য লক্ষ্য করা গেছে। দ্বাদশ শতাব্দীর ন্যাং-রাল-ন্যি-মা-ওদ্-জের লেখা পদ্মসম্ভবের জীবনী *জাংস-গ্লিং-মা* ও অপর একটি ধর্মীয় পুস্তক *মে-তোগ-স্ন্যিং-পো* গ্রন্থে দুই ধরনের তালিকা দেওয়া হয়েছে। 

## তথ্যসূত্র

বিষয়শ্রেণী:তিব্বতী অনুবাদক
বিষয়শ্রেণী:পদ্মসম্ভবের পঁচিশজন শিষ্য
বৈরোৎসন

**বৈরোৎসন** বা **বৈ-রো-ত্সা-না** () তিব্বতের রাজা খ্রি-স্রোং-ল্দে-ব্ত্সান এর শাসনকালের সময়কার একজন তিব্বতী অনুবাদক বা লো-ত্সা-ওয়া।

## শিক্ষা
বৈরোৎসন পদ্মসম্ভবের পঁচিশজন শিষ্যের মধ্যে একজন। শান্তরক্ষিতের আদেশে যে প্রথম সাতজন বৌদ্ধ ভিক্ষু ভারতে শিক্ষালাভের উদ্দেশ্যে আসেন, তিনি তাদের অন্যতম। তিনি ভারতে শ্রী সিংহের নিকটে শিক্ষা লাভ করেন। তার আদেশে বৈরোৎসন তিব্বতে অতিযোগ শিক্ষার চিত্তবর্গ ও অভ্যন্তরবর্গ বিভাগ প্রচার করেন। 

## শিষ্য
বৈরোৎসনের শিষ্যের মধ্যে উল্লেখযোগ্য ছিলেন গ্যু-স্গ্রা-স্ন্যিং-পো, পাং-গেন-সাংইয়ে-গোনপো, ন্যাগ-য়ে-শে-গ্ঝোন-নু, জো-মো-য়ে-শেস-স্গ্রোন প্রভৃতি।

## তথ্যসূত্র

## আরো পড়ুন
* Schaeffer, Kurtis R. (2000). "The Religious Career of Vairocanavajra - a Twelfth-Century Indian Buddhist Master from Dakṣiṇa Kośala" in *Journal of Indian Philosophy*; vol. 28: pp.&nbsp;361–384. Netherlands: Kluwer Academic Publishers. Source: http://www.as.ua.edu/rel/pdf/schaeffervairocana.pdf (accessed: September 14, 2008)
* Palmo, Ani Jinba Palmo (Eugenie de Jong; translator); Nyingpo, Yudra (compilor, *et al.*) (2004). *The Great Image: the Life Story of Vairochana the translator.* Shambhala Publications, Inc.: Boston, Massachusetts, U.S.A.  (pbk.: alk. paper)
* The Nyingma School of Tibetan Buddhism; HH Dudjom Rinpoche, ed. and trans. by Gyurme Dorje and Matthew Kapstein; Wisdom Publications, 1991

বিষয়শ্রেণী:তিব্বতী অনুবাদক
বিষয়শ্রেণী:পদ্মসম্ভবের পঁচিশজন শিষ্য
বিষয়শ্রেণী:৮ম শতাব্দীর অনুবাদক
রবার্ট দ্য ডল

thumb|রবার্ট দ্য ডল
**রবার্ট**, এছাড়া **রবার্ট দ্য ডল** বা **ভূতুড়ে পুতুল** নামেও পরিচিত; হলো একটি পুতুল যার মালিক ছিলেন *কি ওয়েস্ট* দ্বীপের চিত্রশিল্পী এবং লেখক রবার্ট ইউজিন অটো। পুতুলটি প্রেতাত্মা দ্বারা আবিষ্ট হওয়ার অভিযোগ রয়েছে ও এটির একধরনের ভয়াল খ্যাতি রয়েছে। বর্তমানে পুতুলটি কি ওয়েস্ট ফ্লোরিডা মার্টেল্লো যাদুঘরে রয়েছে।

## কিংবদন্তি
১৯০৬ সালে বাহামার একজন চাকর ইউজিনকে পুতুলটি উপহার হিসেবে দিয়েছিল। কথিত রয়েছে বাহামার ঔ চাকরটি কালো জাদু ও ডাকিনীবিদ্যায় পরদর্শী ছিল এবং তার পরিবারের সাথে তার সম্পর্ক খুব ভালো ছিলো না। পরবর্তীতে ইউজিন পরিবার পুতুলটি বাড়িতে নিয়ে আসে এবং তারা অভিযোগ করেছিল পুতুলটির মাঝে ভৌতিক কোন ব্যাপার রয়েছে। ইউজিনের পিতা মাতা বলেছিলেন, তারা প্রায়ই ছোট ইউজিনকে পুতুলটির সাথে কথা বলতে শুনত এবং পুতুলটিও কথার উত্তর দিত। যদিও তারা প্রথমে মনে করত যে ইউজিন পুতুলের হয়ে কণ্ঠ পরিবর্তন করে উত্তর দিয়ে দিত কিন্তু পরবর্তীতে তারা বিশ্বাস করতে শুরু করে পুতুলটিও কথা বলতে পারে।

প্রতিবেশীরা অভিযোগ করতেন ইউজিনের পরিবার যখন বাইরে থাকতো তখন তারা পুতুলটিকে ঘরের এক জানালা থেকে আরেক জানালায় স্থান পরিবর্তন করতে দেখতো। অটো পরিবার শপথ করে বলতেন তারা পুতুলটিকে মাঝে মাঝে ভৌতিক হাসি দিতে শুনত এবং এক ঘর থেকে অপর ঘরে আবছা আলো ছায়া দেখতে পেত। মাঝে মাঝে রাতে ইউজিনের ঘর থেকে চিৎকার শুনত এবং ঘরে প্রবেশ করে দেখত সকল আসবাবপত্র এলোমেলো এবং ইউজিন এক কোণায় বসে আছে এবং বলছে, “রবার্ট এমনটি করেছে”।

১৯৭৪ সালে ইউজিন মারা যাওয়ার পর বাড়িটি বিক্রি হয়ে যায় এবং পরিবার নতুন একটি বাড়িতে স্থানান্তরিত হয়। নতুন পরিবারে একটি ১০ বছরের মেয়ে ছিল। কিংবদন্তি অনুসারে, কিছু দিনের মধ্যেই মেয়েটিও চিৎকার করতে শুরু করে এবং অভিযোগ করে রবার্ট সাড়া ঘরে ঘুরে বেড়ায়। প্রায় ত্রিশ বছর পর মেয়েটি এক সাক্ষাতকারে দাবি করে পুতুলটি জীবীত এবং তাকে হত্যা করতে চায়।

পুতুলটিকে যাদুঘরে রাখার পর যাদুঘরের কর্মীরা দাবি করেন, পুতুলটি স্থান পাওয়ার পর থেকে যাদুঘরে অনেক অদ্ভুত ঘটনা ঘটেছে। ২০০৮ সালের মে মাসে ফ্লোরিডার ক্লিয়ারওয়াটারে অনুষ্ঠিত এক প্যারানরমাল কনভেনসনে পুতুলটিকে হাজির করা হয়েছিল। এটিই পুতুলটির জন্য এর আবির্ভাবের সময় থেকে এখন পর্যন্ত (২০০৮ সালের হিসাবমতে ১০৪ বছর) কি ওয়েস্টের বাইরে আসা।

## তথ্যসূত্র

## বহিঃসংযোগ
* Official Robert The Doll website, hosted by the Key West Art and Historical Society 

বিষয়শ্রেণী:পুতুল
বিষয়শ্রেণী:শহুর পৌরাণিক
বিষয়শ্রেণী:কী ওয়েস্ট, ফ্লোরিডার দর্শক আকর্ষণ
বিষয়শ্রেণী:ভৌতিক পুতুল
বিষয়শ্রেণী:ভৌতিক
বিষয়শ্রেণী:অলৌকিক কিংবদন্তি
বিষয়শ্রেণী:শহুরে কিংবদন্তি
বিষয়শ্রেণী:১৯০০-এর দশকের খেলনা
বিষয়শ্রেণী:১৯০৪-এ প্রবর্তন
বিষয়শ্রেণী:মার্কিন কিংবদন্তি
চিপ চাপ নদী

**চিপ চাপ নদী** চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী।

## ভূগোল

চিপ চাপ নদী চীনের জিনজিয়াং অঞ্চলের দক্ষিণ থেকে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে মিলিত হয়। 

## বিতর্কিত অঞ্চল

চিপ চাপ নদী উপত্যকার উপরের দিকের অংশ চীনের অধিকৃত ও ভারতের দাবীকৃত আকসাই চিন অঞ্চলে অবস্থিত।  ১৯৬১ খ্রিষ্টাব্দের মে মাসে চীনের সেনাবাহিনী চিপ চাপ নদীর তীরে সেনা ছাউনি তৈরী করে।  ১৯৬১ খ্রিষ্টাব্দের নভেম্বর মাসে ভারতীয় ও চীনের সেনাবাহিনী এই অঞ্চলে যুদ্ধে লিপ্ত হয়, এবং চীনের প্রচুর সৈন্য নিহত হলে তাঁদের সৈন্যবাহিনী পিছু হটে। ১৯৬২ খ্রিষ্টাব্দে ভারত-চীন যুদ্ধ শুরু হলে চীন পুনরায় এই অঞ্চল দখল করে নেয়। 

## তথ্যসূত্র

বিষয়শ্রেণী:চীনের নদী
বিষয়শ্রেণী:ভারতের নদী
বিষয়শ্রেণী:জম্মু ও কাশ্মীরের নদী
বিষয়শ্রেণী:হিমালয়
গালওয়ান নদী

**গালওয়ান নদী** চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী। লেহর বাসিন্দা **গোলাম রসুল গালওয়ান** এর নামে এই নদীর নামকরণ করা হয়েছে। হরিশ কাপাডিয়া বলেছেন যে এটি বিরল দৃষ্টান্তগুলির মধ্যে একটি যেখানে একটি প্রধান ভৌগোলিক স্থান একটি স্থানীয় অভিযাত্রীর নামে রাখা হয়েছে।

## ভূগোল
গালওয়ান নদী (দৈর্ঘ্য ৮০ কিলোমিটার) চীনের জিনজিয়াং অঞ্চলের সামজুংলিং থেকে উৎপত্তি লাভ করে পশ্চিম দিকে প্রবাহিত হয়ে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে  স্থানাঙ্কে মিলিত হয়।

## গতিপথ

নদীর দৈর্ঘ্য প্রায় ১০০ কিলোমিটার এবং খরস্রোতা।

## বিতর্কিত অঞ্চল
গালওয়ান নদী উপত্যকার উপরের দিকের অংশ ১৯৫৯ খ্রিষ্টাব্দ থেকে চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬২ খ্রিষ্টাব্দে ভারত এই অঞ্চলে সেনা ছাউনি বানালেও ভারত-চীন যুদ্ধ শুরু হলে চীন এই অঞ্চল দখল করে নেয়। 

## চীন-ভারতীয় সীমান্ত বিরোধ
গালওয়ান নদী চীনের ১৯৫৬ সালের দাবি রেখার পশ্চিমে আকসাই চিনে। ১৯৬০ সালে চীন আরো পশ্চিমে অগ্রসর হয় এবং শ্যোক নদী উপত্যকায় চলে আসে।

## তথ্যসূত্র

বিষয়শ্রেণী:চীনের নদী
বিষয়শ্রেণী:ভারতের নদী
বিষয়শ্রেণী:লাদাখের নদী
বিষয়শ্রেণী:হিমালয়
মার্খা নদী

**মার্খা নদী** ভারতের জম্মু ও কাশ্মীর রাজ্যের ওপর দিয়ে প্রবাহিত জাংস্কার নদীর একটি উপনদী।

## ভূগোল
মার্খা নদী ভারতের জম্মু ও কাশ্মীর রাজ্যের লাদাখ অঞ্চলের একটি নদী। এই নদী কাং ইয়াৎজে পর্বতের নিকট দিয়ে ও স্তোক কাংরি পর্বতের দক্ষিণ দিক থেকে প্রবাহিত হয়ে সিন্ধু নদের উপনদী জাংস্কার নদীতে মিলিত হয়।

## ভ্রমণ
মার্খা নদী উপত্যকা লাদাখ অঞ্চলের একটি জনপ্রিয় ট্রেকিং অঞ্চল। পশ্চিমদিক থেকে স্পিতুকের নিকটে সমুদ্রপৃষ্ঠ থেকে ৪৯৮০ মিটার উচ্চতায়  স্থানাঙ্কে অবস্থিত গান্ডা গিরিবর্ত্ম হয়ে অথবা পূর্ব দিক থেকে হেমিসের নিকটে গোংমারু গিরিবর্ত্ম হয়ে এই নদী উপত্যকায় যাওয়া যায়।

## তথ্যসূত্র

বিষয়শ্রেণী:ভারতের নদী
বিষয়শ্রেণী:জম্মু ও কাশ্মীরের নদী
বিষয়শ্রেণী:হিমালয়
কাং ইয়াৎজে

**কাং ইয়াৎজে** (উচ্চতা ) ভারতের লাদাখ অঞ্চলে অবস্থিত একটি পর্বত।

## অবস্থান

কাং ইয়াৎজে ভারতের জম্মু ও কাশ্মীর রাজ্যের লাদাখ অঞ্চলে মার্খা নদী উপত্যকার শেষ প্রান্তে  স্থানাঙ্কে অবস্থিত হিমালয় পর্বতমালার একটি পর্বত। 

## বর্ণনা

এই পর্বতের দুইটি শৃঙ্গ বর্তমান। পশ্চিমদিকের কাং ইয়াৎজে ২ শৃঙ্গটির উচ্চতা ৬২০০ মিটার। কাং ইয়াৎজে ২ পর্বতারোহণ করা সহজ বলে এই শৃঙ্গে বহুবার আরোহণ অভিযান হয়েছে। পূর্বদিকের কাং ইয়াৎজে ১ পর্বতশৃঙ্গটি ছুরির ধারের মতো সরু শৈলশিরা ধরে অপেক্ষাকৃত দুর্গম পথে আরোহণ করতে হয় বলে এই শৃঙ্গে অপেক্ষাকৃত কমবার আরোহণ হয়েছে। .

## চিত্রশালা


Image:A lake near Kang Yatze, Markha Valley trek, Ladakh, India (2006).jpg|কোংমারু গিরিবর্ত্ম থেকে দৃষ্ট কাং ইয়াৎজে


## তথ্যসূত্র

বিষয়শ্রেণী:হিমালয়
বিষয়শ্রেণী:জম্মু ও কাশ্মীরের পর্বত
বিষয়শ্রেণী:লাদাখের ভূগোল
খ্রিষ্টানগণ ভারতের জন্য কি করিতে পারেন?

***খ্রিষ্টানগণ ভারতের জন্য কি করিতে পারেন?*** (মূল ইংরেজিতে: ***রিলিজিয়ন নট দ্য ক্রাইং নিড অফ ইন্ডিয়া***) হল বিশ্বধর্ম মহাসভায় স্বামী বিবেকানন্দের দেওয়া একটি বক্তৃতা। বক্তৃতাটি ১৮৯৩ সালের ২০ সেপ্টেম্বর দেওয়া হয়। এই বক্তৃতায় বিবেকানন্দ গরিব ভারতীয়দের দারিদ্র দূরীকরণে খ্রিস্টানদের অনীহার কথা প্রকাশ করে তাদের নিন্দা করেন। তিনি বলেন, ভারতবাসীদের ধর্মশিক্ষার প্রয়োজন নেই। কারণ, প্রাচ্যে ধর্মের অভাব নেই। কিন্তু তাদের দুর্ভিক্ষ ও অন্যান্য সময়ে খাদ্যের অভাব ঘটে। সেই অভাব না মেটানোর জন্য তিনি খ্রিস্টান ধর্মপ্রচারকদের সমালোচনা করেন।

## প্রেক্ষাপট

১৮৯৩ সালে বিশ্বধর্ম মহাসভায় (শিকাগো, ১১-২৭ সেপ্টেম্বর) স্বামী বিবেকানন্দ ভারত ও হিন্দুধর্মের প্রতিনিধিত্ব করেন। এই অনুষ্ঠানটি ছিল প্রাচ্য ও পাশ্চাত্যের ধর্মগুলির প্রথম সম্মিলিত সভা। ১১ সেপ্টেম্বরের উদ্বোধনী ভাষণটি ছিল সাধারণ ভাষণ। তাতে কোনো ধর্মের স্বপক্ষে বা বিপক্ষে কিছু বলা হয়নি। এরপর ১৫, ১৮ ও ২০ সেপ্টেম্বর বিবেকানন্দ বিভিন্ন ধর্মীয় বিষয় নিয়ে আলোচনা করেন।

### ২০ সেপ্টেম্বর, ১৮৯৩
১৯ সেপ্টেম্বর বিবেকানন্দ তার ভাষণে খ্রিস্টানদের কিছু সমালোচনা করেছিলেন। পরদিন তিনি একটি তাৎক্ষণিক বক্তৃতা দিতে শুরু করেন। চীনে কর্মরত ধর্মপ্রচারক অধ্যাপক আইজ্যাক টি. হেডল্যান্ড *রিলিজিয়ন ইন পিকিং* নামে একটি রচনা পড়ে শুনিয়েছিলেন। এই রচনার প্রত্যুত্তরে বিবেকানন্দ বলেন যে, চীনের দারিদ্র একটি প্রধান সমস্যা। তাই সেখানে স্থানীয় বাসিন্দাদের ধর্মান্তরিত করার বদলে সেখানে দারিদ্র দূরীকরণে মনোযোগ দেওয়াই ধর্মপ্রচারকদের প্রধান কর্তব্য। এই ভাষণেই বিবেকানন্দ বলেছিলেন, "ধর্ম ভারতের প্রধান প্রয়োজন নয়।" বিবেকানন্দ খ্রিস্টধর্মকে প্রত্যক্ষভাবে আক্রমণ করেননি। শুধু ভারতে ধর্মপ্রচারকদের কার্যপ্রণালীকে করেছিলেন। ভাষণটি ছিল মহাসভায় তার চতুর্থ ভাষণ। এই দিন বিবেকানন্দের ভাষণ দেওয়ার কথা ছিল না। হেডল্যান্ডের ভাষণের পর মহাসভার অধ্যক্ষ ড. মমেরি বলেন যে, পরবর্তী বক্তা অনুপস্থিত। উপস্থিত শ্রোতারা বিবেকানন্দে উপস্থিত দেখে তাঁকেই ভাষণ দিতে অনুরোধ করেন। বিবেকানন্দ রাজি হন এবং ভাষণ দেন।

তার বক্তব্যের প্রধান উপজীব্য ছিল এই যে খ্রিস্টানরা ভারতীয়দের দারিদ্রের প্রতি উদাসীন। তিনি বলেন, ধর্মপ্রচারকদের ভাষণ বা আরো গির্জাঘরে ভারতের কোনো প্রয়োজন নেই। কারণ প্রাচ্যে অনেক ধর্মমত প্রচলিত। ভারতে হাজার হাজার মানুষ অনাহারে মারা যায়, কিন্তু ধর্মপ্রচারকরা তাদের প্রতি উদাসীন। বিবেকানন্দ বলেন ক্ষুধার্ত মানুষদের ধর্মপ্রচারকরা "হিদেন" বলেন। তাদের খাদ্যের প্রয়োজন যা খ্রিস্টানরা তাদের দেয় না।

ক্ষুধার্ত ভারতীয়দের সাহায্য না করার জন্য বিবেকানন্দ খ্রিস্টানদের সমালোচনা করেন। তিনি বলেন, খাদ্যই ভারতবাসীর সবার আগে প্রয়োজন, ধর্ম নয়।

## গুরুত্ব
এই বক্তৃতাটিকে স্বামী বিবেকানন্দের একটি উল্লেখযোগ্য বক্তৃতা মনে করা হয়। ২১ সেপ্টেম্বর শিকাগো ইন্টার ওশেন-এ এই বক্তৃতার উপর একটি নিবন্ধ প্রকাশিত হয়। *দ্য কর্ম অফ ব্রাউন ফোক* বইয়ের লেখক বিজয় প্রসাদের মতে, মার্কিন যুক্তরাষ্ট্রের বাসিন্দারা ধর্মকেই ভারতীয় উপমহাদেশে একমাত্র রপ্তানিযোগ্য সামগ্রী মনে করেন দেখে ক্ষুব্ধ হয়ে বিবেকানন্দ এই ভাষণ দিয়েছিলেন।

## তথ্যসূত্র
### পাদটীকা

### গ্রন্থপঞ্জি
* 
* 
* 
* 
* 
* 

বিষয়শ্রেণী:স্বামী বিবেকানন্দের বক্তৃতা
লানাক গিরিপথ

**লানাক গিরিপথ** হিমালয় পর্বতশ্রেণীতে অবস্থিত গিরিপথ।

## অবস্থান

কোংকা গিরিপথ হিমালয় পর্বতশ্রেণীতে  স্থানাঙ্কে সমুদ্রপৃষ্ঠ থেকে  উচ্চতায় অবস্থিত।

## বিতর্কিত অঞ্চল

ভারত লানাক গিরিপথকে চীনের সীমান্ত বলে দাবী করলেও চীন আরো পশ্চিমে  স্থানাঙ্কে অবস্থিত কোংকা গিরিবর্ত্মকে সীমান্ত হিসেবে দাবী করে। ঊনবিংশ শতাব্দীর শেষ থেকে বিংশ শতাব্দীর শুরুর দিক পর্যন্ত বিভিন্ন ব্রিটিশ অভিযাত্রীদললানাক গিরিবর্ত্মকে ভারত ও তিব্বতের মধ্যে সূমান্ত বলে উল্লেখ করেছেন।  ভারতীয়রা দাবী করেন যে, লানাক গিরিবর্ত্ম অঞ্চলে ১৯৫৮ খ্রিষ্টাব্দ পর্যন্ত ভারতীয় সেনাবাহিনী টহল দিত এবং সেখানে চীনের সেনাবাহিনী ছিল না। ১৯৫৯ খ্রিষ্টাব্দের অক্টোবর মাসে কোংকা গিরিবর্ত্ম ও লানাক গিরিবর্ত্ম এলাকায় সেনা ছাউনী বানানোর উদ্দেশ্যে সেন্ট্রাল রিজার্ভ পোলিস ফোর্সের জওয়ানেরা গেলে চীনের সেনাবাহিনী তাদের ওপর আক্রমণ করে তাদের হত্যা ও বন্দী করেন।

## তথ্যসূত্র

বিষয়শ্রেণী:হিমালয়ের পর্বত গিরিপথ
বিষয়শ্রেণী:ভারতের পর্বত গিরিপথ
বিষয়শ্রেণী:তিব্বতের পর্বত গিরিপথ
বিষয়শ্রেণী:ভারত-চীন যুদ্ধের পর চীন দ্বারা অধিকৃত অঞ্চল
বিষয়শ্রেণী:চীনের পর্বত গিরিপথ
জাতীয় মহাসড়ক ২১৯ (চীন)

**জাতীয় মহাসড়ক ২১৯** চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।

## অবস্থান
২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে

## নির্মাণ ইতিহাস
এই জাতীয় সড়কের নির্মাণ ১৯৫১ খ্রিষ্টাব্দে শুরু হয় , ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়।  ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়। 

## বিতর্ক
আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়।  ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়। 

## তথ্যসূত্র

* Dorje, Gyurme. (2009). *Footprint Tibet Handbook*. (4th Ed.) Footprint Handbooks, Bath, England. .

## বহিঃসংযোগ
* Xinjiang-Tibet Highway (Yecheng-Burang)
* The Highway 219 from Yecheng over Western Tibet to Kathmandu  Description and profile of the route.
* From Kashgar to Lhassa Photos along highway 219 (text in French).
* Some photos along the Highway 219
* A detailed description of a bicycle ride along highway 219 with photos

বিষয়শ্রেণী:চীনের জাতীয় মহাসড়ক
বিষয়শ্রেণী:তিব্বতের সড়ক
বিষয়শ্রেণী:তিব্বতের স্বায়ত্বশাসিত অঞ্চল
মুক্তি (স্বামী বিবেকানন্দের কবিতা)

***মুক্তি*** (মূল ইংরেজিতে: *টু দ্য ফোর্থ অফ জুলাই**') হল [[স্বামী বিবেকানন্দ|স্বামী বিবেকানন্দের]] লেখা একটি ইংরেজি কবিতা। ১৮৯৮ সালের ৪ জুলাই মার্কিন যুক্তরাষ্ট্রের স্বাধীনতা দিবসের স্মরণে তিনি এই কবিতাটি রচনা করেন। ব্রহ্মচারী পূর্ণচৈতন্য *মুক্তি'' শিরোনামে এটি বাংলায় অনুবাদ করেন।

এই কবিতায় বিবেকানন্দ স্বাধীনতার প্রশংসা করেছেন। কবিতার মধ্যে স্বাধীনতার প্রতি তীব্র আকাঙ্ক্ষা লক্ষিত হয়। ঘটনাচক্রে বিবেকানন্দও ১৯০২ সালের ৪ জুলাই মারা যান।

## প্রেক্ষাপট
১৮৯৩ সালে বিবেকানন্দ বিশ্বধর্ম মহাসভায় ভারত ও হিন্দুধর্মের প্রতিনিধিত্ব করার জন্য মার্কিন যুক্তরাষ্ট্রে যান। মহাসভায় সাফল্য অর্জনের পর ১৮৯৩ থেকে ১৮৯৭ সাল পর্যন্ত তিনি যুক্তরাষ্ট্র ও ইংল্যান্ডের নানা স্থান ভ্রমণ করে ধর্ম ও বেদান্ত বিষয়ে অনেকগুলি বক্তৃতা দেন। ১৮৯৭ সালে তিনি ভারতে ফিরে আসেন। এরপর ১৮৯৭ থেকে ১৮৯৯ সাল পর্যন্ত ভারতের নানা স্থান ভ্রমণ করেন।

১৮৯৮ সালে তিনি কাশ্মীরে যান। সেখানে তিনি ডাল লেকের একটি হাউসবোটে ছিলেন। কাশ্মীরে কয়েকজন আমেরিকান ও ইংরেজ শিষ্যের সঙ্গে বাস করার সময় বিবেকানন্দ ৪ জুলাই এই কবিতাটি রচনা করেন। এই কবিতা রচনা ছিল মার্কিন যুক্তরাষ্ট্রের স্বাধীনতা দিবস উদযাপনের একটি অঙ্গ। সেই দিন প্রাতঃরাশের সময় তাঁকে এই কবিতাটি পড়ে শোনাতে অনুরোধ করা হয়েছিল।

## বিষয়বস্তু
thumb|right|১৮৯৮ সালে কাশ্মীরে বিবেকানন্দ
এই কবিতায় আমেরিকার স্বাধীনতার প্রশংসা করা হয়েছে। এই কবিতায় বিবেকানন্দ "ফ্রিডম" ও "লিবার্টি" শব্দদুটি ব্যবহার করেছেন ভিন্নভাবে। এই কবিতাটি বিবেকানন্দের স্বাধীনতা-আকাঙ্ক্ষার পরিচায়ক। লেখক কেয়ারব্যানু কুপারের মতে, যদিও বিবেকানন্দ ৪ জুলাইকে উদ্দেশ্য করে কবিতাটি লিখেছেন, তবুও এই কবিতায় তাঁর মুখ্য উদ্দেশ্য ছিল একটি জাতীয় উৎসব ও তার চিরায়ত ধারণার বিমূর্ত ও মূর্ত ধারণাগুলির মিশ্র প্রকাশ।

কবিতায় বিবেকানন্দ বলেছেন, স্বাধীনতা অর্জনের দিকে কালো মেঘ সরে যায় ও নতুন দিন আসে। সেই আলোকোজ্জ্বল নতুন দিনের বিস্তারিত বর্ণনাও তিনি দিয়েছেন। শেষ পংক্তিতে তিনি পৃথিবীর প্রতিটি দেশ, নর ও নারীর স্বাধীনতা প্রার্থনা করেছেন।

## পাদটীকা

বিষয়শ্রেণী:স্বামী বিবেকানন্দের কবিতা
বিষয়শ্রেণী:ভারতীয় কবিতা
বিষয়শ্রেণী:১৮৯৮-এর কবিতা
বিষয়শ্রেণী:ভারত–মার্কিন যুক্তরাষ্ট্র সম্পর্ক
বিষয়শ্রেণী:স্বামী বিবেকানন্দের প্রবন্ধ
ডিপ-থ্রোটিং

thumb|''উপরের কিনার অবস্থানে'' ডিপ-থ্রোটিং

**ডিপ-থ্রোটিং** (ইংরেজি: *Deep-throating*) এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।

## উদ্দেশ্য
এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। ডিপ-থ্রোটিংের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার গলবিল পর্যন্ত পৌঁছাতে পারে। এই কাজে পুরুষরা যোনিতে লিঙ্গ প্রবেশ না করেও যৌন সুখ লাভ করতে পারে।

## অবস্থানসমূহ
ডিপ-থ্রোটিং এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। *উপরের কিনার অবস্থানে* ডিপ-থ্রোটিং করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে।
ডিপ-থ্রোটিংের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে। 

## আরও দেখুন
* মুখমণ্ডলে বীর্যপাত

## তথ্যসূত্র

বিষয়শ্রেণী:মানব যৌনাচার
বিষয়শ্রেণী:মৌখিক কামোত্তেজকতা
বিষয়শ্রেণী:পর্নোগ্রাফি পরিভাষা
বিষয়শ্রেণী:যৌনক্রিয়া
বিষয়শ্রেণী:মানব গলা
রিচার্ড বোল্ডার শার্প

**রিচার্ড বোল্ডার শার্প** (নভেম্বর ২২, ১৮৪৭ - ডিসেম্বর ২৫, ১৯০৯) একজন ইংরেজ প্রাণিবিজ্ঞানী ও পক্ষীবিদ।

## জীবনী
শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় *মনোগ্রাফ অব দ্যা কিংফিশার্স* (১৮৬৮–৭১) নামে।

১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।
## তথ্যসূত্র

## উৎস
* Mullens and Swann - *A Bibliography of British Ornithology* (1917)

## বহিঃসংযোগ

* "Biography" at Genealogy and History of the Bowdler Family
* Images from the Monograph of The Alcedinidae
* Wonders of the bird world
* A hand-book to the birds of Great Britain (Volume 1)
* A hand-book to the birds of Great Britain (Volume 2)	
* A hand-book to the birds of Great Britain (Volume 3)
* A hand-book to the birds of Great Britain (Volume 4)
* A review of recent attempts to classify birds (1891)
* A monograph of the Hirundidae (1885)

বিষয়শ্রেণী:১৮৪৭-এ জন্ম
বিষয়শ্রেণী:১৯০৯-এ মৃত্যু
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:পক্ষিবিজ্ঞানী
সামির নাসরি

**সামির বিন সাইদ নাসরি** (, ; জন্ম ২৬ জুন ১৯৮৭) একজন ফরাসি ফুটবলার যিনি ইংরেজ ক্লাব ম্যানচেস্টার সিটির হয়ে প্রিমিয়ার লিগে এবং ফ্রান্স জাতীয় দলের হয়ে অ্যাটাকিং মিডফিল্ডার এবং উইঙ্গার হিসেবে খেলেন। এছাড়া তিনি সেন্ট্রাল মিডফিল্ডার হিসেবেও খেলেন। নাসরি তার প্রায়োগিক দক্ষতা, সৃজনশীলতা, গতি এবং খেলা বুঝতে পারার ক্ষমতার কারণে সুপরিচিত।

## তথ্যসূত্র

## বহিঃসংযোগ

* আর্সেনাল প্রোফাইল 
* সামির নাসরি  – Lfp.fr 
* 
* 
* সামির নাসরি – Lequipe.fr 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:আলজেরীয় বংশোদ্ভূত ফরাসি
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:আন্তালিয়াস্পোরের খেলোয়াড়
বিষয়শ্রেণী:ফরাসি মুসলিম
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
স্পাংগুর হ্রদ

**স্পাংগুর হ্রদ** () ভারত-চীন সীমান্তে হিমালয়ের এক হ্রদ ।

## অবস্থান

স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে  স্থানাঙ্কে সমুদ্রপৃষ্ঠ থেকে  উচ্চতায়  এলাকা জুড়ে অবস্থিত।

## বিতর্কিত অঞ্চল

১৯৫৯ খ্রিষ্টাব্দে চীন এই অঞ্চলে সেনা ছাউনি বানায়।  ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়। 

## তথ্যসূত্র

বিষয়শ্রেণী:ভারতের হ্রদ
বিষয়শ্রেণী:চীনের হ্রদ
বিষয়শ্রেণী:তিব্বতের হ্রদ
কাম শট

thumb|একজন পুরুষ নারীর মুখে বীর্যপাত করছে

**বীর্য নিক্ষেপ** বা **কামশট** হল একপ্রকারের যৌনকর্ম বা বীর্যপাতের ধরন যাদ্বারা কোনো বস্তু বা ব্যক্তির উপর কোন ব্যক্তির বীর্যপাত করা বোঝায়। **কামশট** শব্দটি সাধারণত পর্নোগ্রাফিক চলচ্চিত্র, আলোকচিত্র এবং ম্যাগাজিনে প্রদর্শিত দৃশ্যের ক্ষেত্রে ব্যবহার করা হয়। মুখমণ্ডলে বীর্যপাত বর্তমানে নিয়মিত পর্নোগ্রাফিক চলচ্চিত্রে বা ভিডিওতে দেখা যায় এবং প্রায়শই চলচ্চিত্রের ইতি টানার জন্য শেষ দৃশ্যে ধারণ করা হয়। এছাড়াও কামশট অন্য সঙ্গী বা সঙ্গীদের শরীরের বিভিন্ন অঙ্গ যেমন যৌনি, পায়ু, নিতম্ব, বুক (স্তন) বা জিহ্বায় বীর্যপাতকেও চিত্রিত করতে পারে।

## আরও দেখুন
* মুখমণ্ডলে বীর্যপাত
* মুখমৈথুন
* গভীর-কণ্ঠপ্রবেশ

## তথ্যসূত্র

বিষয়শ্রেণী:যৌনক্রিয়া
বিষয়শ্রেণী:বীর্যস্খলন
বিষয়শ্রেণী:পর্নোগ্রাফি পরিভাষা
জো, জেট ও জোকো

**জো, জেট এবং জোকো** বেলজীয় শিল্পী অ্যার্জে (১৯০৭–১৯৮৩) রচিত ও অলংকৃত একটি চিত্রকথা বা কমিকস ধারাবাহিক। এ ধারাবাহিকে মোট পাঁচটি বই রয়েছে।

## বইয়ের তালিকা

## তথ্যসূত্র

## বহিঃসংযোগ
* Jocko’s Jungle – fan site
* Herge & Tintin - see 'JZJ section' 

বিষয়শ্রেণী:বেলজীয় কমিক্স শিরোনাম
বিষয়শ্রেণী:এর্জে অনুযায়ী কাজ
বিষয়শ্রেণী:কাল্পনিক শিশু
বিষয়শ্রেণী:কাল্পনিক বানর
বিষয়শ্রেণী:কাল্পনিক বিমানচালক
বিষয়শ্রেণী:কাল্পনিক ফরাসি মানুষ
লাইফ অ্যান্ড ফিলোজফি অফ স্বামী বিবেকানন্দ

***লাইফ অ্যান্ড ফিলোজফি অফ স্বামী বিবেকানন্দ*** (১৯৮৯) হল ইংরেজি ভাষায় জি. এস. বনহাট্টির লেখা একটি বই। এটি স্বামী বিবেকানন্দের একটি জীবনী। বইটি প্রকাশিত হয় নতুন দিল্লির অ্যাটলান্টিক পাবলিশার্স অ্যান্ড ডিস্ট্রিবিউটর্স থেকে।

## বিষয়বস্তু
এই বইটি স্বামী বিবেকানন্দের একটি জীবনী। বইটি অনেকগুলি অধ্যায়ে বিভক্ত। প্রতিটি অধ্যায়ে বিবেকানন্দের জীবনের নানা অংশ বর্ণিত হয়েছে। প্রথম অধ্যায়ে বিবেকানন্দের জন্ম, শৈশব ও প্রথম দিকের বিদ্যালয় জীবন বর্ণিত হয়েছে। দ্বিতীয় অধ্যায়টির নাম "স্পিরিচুয়াল অ্যাপ্রেনটিসশিপ"। এই অধ্যায়ে ১৮৮১ থেকে বিবেকানদের গয়া যাত্রা পর্যন্ত ঘটনা বর্ণিত হয়েছে। শেষ দুই অধ্যায়ে বিবেকানন্দের কবিতা ও গদ্য রচনার আলোচনা রয়েছে।

## তথ্যসূত্র

## বহিঃসংযোগ
*  

বিষয়শ্রেণী:স্বামী বিবেকানন্দ
বিষয়শ্রেণী:হিন্দু দর্শন
বিষয়শ্রেণী:বেদান্ত
বিষয়শ্রেণী:২০শ শতাব্দীর ভারতীয় বই
স্বামী শুদ্ধানন্দ

থাম্ব|রামকৃষ্ণ মিশনের প্রেসিডেন্ট " স্বামী শুদ্ধানন্দ "
**স্বামী শুদ্ধানন্দ** (১৮৭২ - ১৯৩৮)হলেন রামকৃষ্ণ মিশনের প্রাক্তন সংঘাধ্যক্ষ (প্রেসিডেন্ট)।

১৮৭২ সালে কলকাতায় তার জন্ম। বাবার নাম আশুতোষ চক্রবর্তী। তার পিতৃদত্ত নাম সুধীরচন্দ্র চক্রবর্তী। তিনি কলকাতা বিশ্ববিদ্যালয়ের অন্তর্গত সিটি কলেজে পড়াশোনা করেন। ১৮৯৭ সালে তিনি আলমবাজার মঠে যোগ দেন। ওই বছরই স্বামী বিবেকানন্দ তাঁকে সন্ন্যাসদীক্ষা দেন। ১৯০৩ সালে তাঁকে রামকৃষ্ণ মিশনের ট্রাস্টি নিযুক্ত করা হয়। ১৯২৬ সালে মিশনের প্রথম সন্ন্যাসী সম্মেলন আয়োজনে তিনি গুরুত্বপূর্ণ ভূমিকা নেন। স্বামী সারদানন্দকে *শ্রীশ্রীমায়ের কথা* বইটি সম্পাদনায় তিনি বিশেষ সাহায্য করেন। ১৯২৭ সালে স্বামী সারদানন্দের মৃত্যুর পর তিনি মিশনের জেনারেল সেক্রেটারি হন। ১৯৩৭ সালে স্বামী বিজ্ঞানানন্দের মৃত্যুর পর তিনি রামকৃষ্ণ মিশনের সংঘাধ্যক্ষ হন।

স্বামী বিবেকানন্দের অধিকাংশ লেখা তিনিই বাংলায় অনুবাদ করেছিলেন। তার অনুবাদগুলিই স্বামী বিবেকানন্দের আদর্শ বাংলায় ছড়িয়ে দিতে সাহায্য করেছিল।

১৯৩৮ সালের ২৩ অক্টোবর তার মৃত্যু হয়।

## পাদটীকা

## বহিঃসংযোগ
* RKM: President's site - Swami Shuddhananda
* Bengali book *"Swamijir Padaprante"* by Swami Abjajananda translated into English by Mrs. Chhaya Ghosh and published by Advaita Ashrama under the title "Monastic Disciples of Swami Vivekananda : Inspiring life stories of some principal disciples of Swami Vivekananda"

বিষয়শ্রেণী:১৮৭২-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:রামকৃষ্ণ মিশন
বিষয়শ্রেণী:রামকৃষ্ণ মিশনের অধ্যক্ষ
বিষয়শ্রেণী:রামকৃষ্ণ মিশনের সন্ন্যাসী
বিষয়শ্রেণী:স্বামী বিবেকানন্দের সন্ন্যাসী শিষ্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দু সাধু
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:সিটি কলেজ, কলকাতার প্রাক্তন শিক্ষার্থী
রিলিজিয়ন অ্যান্ড ধর্ম

***রিলিজিয়ন অ্যান্ড ধর্ম*** (১৯১৫) হল ভগিনী নিবেদিতার লেখা একটি বই। এই বইতে নিবেদিতা ধর্মের বিধান অনুসারে ব্যক্তিগত ও সামাজিক উন্নয়নের কথা বলেছেন।

## বিষয়বস্তু
১৮৯৮ সালে নিবেদিতা ভারতে আসেন। তিনি ভারতের (বিশেষত বাংলার) ছাত্রসমাজের সঙ্গে গভীরভাবে মেলামেশা করেন। ভারতীয় ভাষায় "ধর্ম" কথাটিকেই ইংরেজি অনুবাদে বলে "রিলিজিয়ন"। কিন্তু এই বইতে দেখানো হয়েছে, কেন "ধর্ম" শব্দের একটি বৃহত্তর ও আরও প্রসারিত অর্থ আছে। বইটি একটি প্রবন্ধ সংকলন। এই বইতে লেখক হিন্দু রীতিনীতি, মুক্তির ধারণা, হিন্দুধর্ম ও সংগঠন, সম্প্রদায়, সন্ন্যাস, ধর্ম ও জাতীয় সাফল্যের মতো হিন্দুধর্মের নানা বিষয় নিয়ে আলোচনা করেছেন।

## পাদটীকা

## বহিঃসংযোগ
* Full book at Archive.org

বিষয়শ্রেণী:ভগিনী নিবেদিতা
বিষয়শ্রেণী:১৯১৫-এর বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
ফেসিয়াল (যৌন ক্রিয়া)

থাম্ব|একজন নারীর মুখমন্ডলে একজন পুরুষের বীর্যপাতের দৃশ্য
**মুখমণ্ডলে বীর্যপাত** বা **ফেসিয়াল** (ইংরেজি: *facial*) একধরনের যৌনক্রিয়া যাতে পুরুষ তার সঙ্গীর মুখের উপর বীর্যপাত করে।

যৌন উত্তেজনা যখন চরমে উঠে এবং যখন বীর্য বের হওয়ার সময় হয়, তখন পুরুষ তার লিঙ্গ এমনভাবে রাখে যাতে তার বীর্য সঙ্গীর মুখের উপর পড়ে।
বীর্যপাতের পরিমাণ অনেকগুলো বিষয়ের উপর নির্ভর করে যেমনঃ পুরুষের স্বাস্থ্য, বয়স, তার যৌন উত্তেজনার মাত্রা, শেষ কখন বীর্যপাত করা হয়েছিল।

## স্বাস্থ্য ঝুঁকি
শারীরিক রসের সংযোগ আছে এমন যেকোনো যৌনক্রিয়াতে যৌনবাহিত রোগের ঝুঁকি থাকে। তবে বীর্য স্বাভাবিকভাবে নিরাপদ যদি এটা মুখের উপর ফেলা হয় অথবা খাওয়া হয়। কিন্তু যদি এটি চোখে লাগে বা চোখে লাগে, তাহলে তা নয়।. চোখে বীর্য প্রবেশ করলে তীব্র ব্যথা, কামড় এবং জ্বালাপোড়া হতে পারে, কারণ বীর্যে এমন উপাদান থাকে যা চোখের টিস্যুকে জ্বালাতন করে। প্রতিক্রিয়া হতে পারে ছিঁড়ে যাওয়া, আলোর প্রতি সংবেদনশীলতা, লালভাব এবং ঝাপসা দৃষ্টি। চোখ পরিষ্কার জল দিয়ে ধুয়ে ফেলা যেতে পারে, অশ্রু বীর্য বের করে দিতেও সাহায্য করে, যার পরে অস্বস্তি কমে যাবে। এছাড়াও, যৌনবাহিত রোগের অনেক রোগজীবাণু চোখের শ্লেষ্মা ঝিল্লির মাধ্যমে শরীরে প্রবেশ করতে পারে।.

## আরও দেখুন
* বীর্য নিক্ষেপ
* মুখমৈথুন
* গভীর-কণ্ঠপ্রবেশ

## তথ্যসূত্র

## বহিঃসংযোগ

বিষয়শ্রেণী:মানব যৌনাচার
বিষয়শ্রেণী:মৌখিক কামোত্তেজকতা
বিষয়শ্রেণী:পর্নোগ্রাফি পরিভাষা
বিষয়শ্রেণী:যৌনক্রিয়া
বিষয়শ্রেণী:রাগমোচন
বিষয়শ্রেণী:মুখমণ্ডল
গ্নাম-রি-স্রোং-ব্ত্সন

**গ্নাম-রি-স্রোং-ব্ত্সন** (),  বা **গ্নাম-রি-স্লোন-ম্ত্শান** () (?৫৭০- ?৬১৮/৬২৯) তিব্বত সাম্রাজ্যের প্রতিষ্ঠাতা ও প্রথম সম্রাট।

## সাম্রাজ্য প্রতিষ্ঠা

লাসার দক্ষিণপূর্বে অবস্থিত ইয়ার্লুং উপত্যকার বিভিন্ন গোষ্ঠীপতিদের মধ্যে একজন গ্নাম-রি-স্রোং-ব্ত্সন আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করেন। এইভাবে তাঁর রাজ্য লাসা সহ মধ্য তিব্বত পর্যন্ত ছড়িয়ে পড়ে। বহু যুদ্ধে জয়ী তাঁর রণ অভিজ্ঞ সৈন্যবাহিনীর সমর্থনে তিনি এক শক্তিশালী কেন্দ্রীয় শাসনব্যবস্থা গঠন করতে সক্ষম হন, যার ফলে তিব্বত মালভূমির বিভিন্ন গোষ্ঠী একত্রিত হয়।  

## মৃত্যু

গ্নাম-রি-স্রোং-ব্ত্সনকে ৬১৮ অথবা ৬২৯ খ্রিষ্টাব্দে বিদ্রোহীদের দ্বারা বিষক্রিয়ার মাধ্যমে হত্যা করা হয়। কিন্তু তাঁর পুত্র স্রোং-ব্ত্সন-স্গাম-পো এই বিদ্রোহ দমন করে পরবর্তী সম্রাট হন।    

## তথ্যসূত্র

বিষয়শ্রেণী:তিব্বতীয় সম্রাট
বিষয়শ্রেণী:৬ষ্ঠ শতাব্দীতে জন্ম
বিষয়শ্রেণী:৬২৯-এ মৃত্যু
স্টাডিজ ফ্রম অ্যান ইস্টার্ন হোম

***স্টাডিজ ফ্রম অ্যান ইস্টার্ন হোম*** (১৯১৩) হল ভগিনী নিবেদিতার একটি আত্মজীবনীমূলক বই।

## প্রেক্ষাপট
১৮৯৫ সালে লন্ডনে নিবেদিতার সঙ্গে স্বামী বিবেকানন্দের প্রথম দেখা হয়। সাক্ষাতের প্রথম দিন থেকেই নিবেদিতা বিবেকানন্দকে একজন ঈশ্বরপ্রেরিত দার্শনিক মনে করতেন। বিবেকানন্দ তাকে ভারতে এসে ভারতবাসীর সেবা করতে বলেন। বিবেকানন্দের নির্দেশে ১৮৯৮ সালে তিনি ভারতে আসেন এবং অবশিষ্ট জীবন ভারতেই সমাজসেবা করেন। এই বইতে নিবেদিতা তার ভারতবাসের স্মৃতিকথার সঙ্গে সঙ্গে দুর্গাপূজা, দোলযাত্রা, রাসযাত্রা। জন্মাষ্টমী প্রভৃতি উৎসব এবং কলকাতায় প্লেগ মহামারীর অভিজ্ঞতা, উত্তর ভারত ভ্রমণের অভিজ্ঞতার কথা লিখে যান।

## পাদটীকা

## বহিঃসংযোগ
* Full book at Archive.org

বিষয়শ্রেণী:ভগিনী নিবেদিতা
বিষয়শ্রেণী:১৯১৫-এর বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
ফুটফলস অফ ইন্ডিয়ান হিস্ট্রি

***ফুটফলস অফ ইন্ডিয়ান হিস্ট্রি*** (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।

## পাদটীকা

## বহিঃসংযোগ
* Full book at Archive.org

বিষয়শ্রেণী:ভগিনী নিবেদিতা
বিষয়শ্রেণী:ভারতীয় বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারত সম্পর্কে বই